CELEX: C2007/155/63
Language: bg
Date: 2007-07-07 00:00:00
Title: Дело T-152/07: Иск, предявен на 7 май 2007 г. — Lange Uhren/СХВП (фигуративна марка, изобразяваща часовник)

7.7.2007   
            
            
               BG
            
            
               Официален вестник на Европейския съюз
            
            
               C 155/35
            
         Иск, предявен на 7 май 2007 г. — Lange Uhren/СХВП (фигуративна марка, изобразяваща часовник)
   (Дело T-152/07)
   (2007/C 155/63)
   Език на производството: немски
   Страни
   
      Ищец: Lange Uhren GmbH (Glasshüte, Германия) (представител: Rechtsanwalt M. Schaeffer)
   
      Ответник: Служба за хармонизация във вътрешния пазар (марки и дизайни)
   Искания на ищеца
   
               —
            
            
               да се отмени решението на Първи апелативен състав на Службата за хармонизация във вътрешния пазар от 15 февруари 2007 г. по преписка R 1176/2005-1,
            
         
               —
            
            
               да се установи, че разпоредбите на член 7, параграф 1, буква б) от Регламент (ЕО) № 40/94 (1) не противоречат на публикуването на заявената марка на Общността № 2 542 694 за стоки от клас 14 („Луксозни часовници и хронометрични уреди; циферблати за луксозни часовници“),
            
         
               —
            
            
               при условията на евентуалност, да се установи, че заявената марка на Общността № 2 542 694 е придобила отличителен характер по отношение на стоките от клас 14, за които тя е заявена, в резултат на използването съгласно член 7, параграф 3 от Регламент (ЕО) № 40/94,
            
         
               —
            
            
               да се осъди Службата за хармонизация във вътрешния пазар да заплати разноските за производството.
            
         Правни основания и основни доводи
   
      Марка на Общността, предмет на спора: фигуративна марка, изобразяваща часовник, за стоки от клас 14 (заявка № 2 542 694).
   
      Решение на проверителя: отхвърляне на заявката.
   
      Решение на апелативния състав: отхвърляне на жалбата.
   Изложени правни основания:
   
               —
            
            
               нарушаване на член 7, параграф 1, буква б) от Регламент (ЕО) № 40/94, тъй като марката не е лишена от необходимия отличителен характер,
            
         
               —
            
            
               нарушаване на член 7, параграф 3 от Регламент (ЕО) № 40/94, тъй като поради грешка в правото заявената марка е била считана за лишена от отличителен характер в резултат на използването й.
            
         
      (1)  Регламент (ЕО) № 40/94 на Съвета от 20 декември 1993 година относно марката на Общността (ОВ 1994 L 11, стр. 1).